
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4T/35/2026 7626010192 26. 05. 2026 JUDr. Petra Pavlisová ECLI:SK:OSSN:2026:7626010192.2
ROZSUDOK V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou, na hlavnom pojednávaní konanom dňa 26. mája 2026 takto rozhodol: Obžalovaná: A. B., nar. XX.X.XXXX v C., okres Spišská Nová Ves, trvale bytom D. XXX, XXX XX E. F., adresa na doručovanie písomností: D. XX, XXX XX E. F. uznáva sa za vinnú, že dňa 26. februára 2025 v čase od 11:32 h do 12:55 h, v budove odboru kriminálnej polície Okresného riaditeľstva Policajného zboru v Spišskej Novej Vsi, Gorazdova 18 pri výsluchu svedka - poškodeného pred vyšetrovateľom PZ po zákonnom poučení o trestných následkoch krivej výpovede a krivej prísahy podľa § 346 Trestného zákona v štádiu po začatí trestného stíhania podľa § 199 ods. 1 Trestného poriadku v trestnej veci vedenej pod spisovou značkou ORP-155/1-VYS-SN-2025 pre zločin týrania blízkej osoby a zverenej osoby podľa § 208 ods. 1 písm. a), b) Trestného zákona okrem iného vypovedala, že jej manžel B. B. ju od kedy sa narodila ch spoločná dcéra v roku 2012, v spoločnej domácnosti, často pod vplyvom alkoholu alebo iných návykových látok opakovane fyzicky napádal tak, že ju udieral rukami a metlou do rôznych častí tela, ťahal ju za vlasy, kopal do nej, bránil jej chodiť von a vyhrážal sa jej zabitím, pričom v mesiaci september 2024 ju káblom od lampy udieral do hlavy a rúk a pri tom jej kričal, že ju zabije v dôsledku čoho utiekla do Anglicka, pričom keď sa vrátila naspäť domov ju opakovane bil päsťami a kopal do nej, ťahal ju za vlasy, vyhrážal sa jej zabitím, neumožnil jej v noci späť, budil ju a vyžadoval si pohlavný styk a dňa 25. februára 2025 v kuchyni vybral z linky kuchynský nôž, namieril ho na ňu a povedal, že ju zabije a následne ju udrel päsťou do hlavy a kopol ju do nohy, kde na základe takto zisteného skutkového stavu bolo dňa 26. februára 2025 uznesením vyšetrovateľa PZ odboru kriminálnej polície Okresného riaditeľstva Policajného zboru Spišská Nová Ves, pod spisovou značkou ČVS:ORP-155/1-VYS-SN-2025 vznesené obvinenie osobe B. B. za zločin týrania blízkej osoby a zverenej osoby podľa § 208 ods. 1 písm. a), b) Trestného zákona, pričom uznesením Okresného súdu Spišská Nová Ves sp. zn. 2Tp 16/25 zo dňa 28. februára 2025 bol B. B. vzatý do väzby, s tým, že lehota väzby mu začala plynúť dňa 26. februára 2025, kde následne dňa 21. mája 2025 v čase od 09:51 h do 10:22 h. v budove odboru kriminálnej polície Okresného riaditeľstva Policajného zboru v E. G. F., Gorazdova 18 pri výsluchu svedka - poškodeného pred vyšetrovateľom PZ, po zákonnom poučení o následkoch za krivú výpoveď a krivú prísahu v zmysle ustanovenia § 346 Trestného zákona, okrem iného vypovedala, že chce zmeniť výpoveď, nakoľko to nebolo tak, ako v predošlej výpovedi uvádzala, keďže skutočnosti uvádzané v predchádzajúcej výpovedi si na druha vymyslela, pretože sa na neho hnevala, pričom potvrdila iba konanie z mesiaca september 2024 a zo dňa 25. februára 2025, kde na základe
takto zisteného skutkového stavu prokurátorka Okresnej prokuratúry Spišská Nová Ves príkazom sp. zn. 3Pv 83/25/8810 zo dňa 22. mája 2025 podľa § 79 ods. 1 Trestného poriadku s poukazom na ust. § 79 ods. 4 Trestného poriadku, ihneď prepustila B. B. na slobodu a jeho trestné stíhanie za spáchanie zločinu týrania blízkej osoby a zverenej osoby podľa § 208 ods. 1 písm. a), b) Trestného zákona bolo uznesením prokurátorky Okresnej prokuratúry Spišská Nová Ves zo dňa 10. júla 2025 sp. zn. 3 Pv 83/25/8810 postúpené podľa § 214 ods. 1 Trestného poriadku Okresnému úradu Spišská Nová Ves, lebo výsledky vyšetrovania preukázali, že nešlo o trestný čin, ale išlo o skutok, ktorý by mohol byt' priestupkom, teda - ako svedok v trestnom konaní uviedla nepravdu o okolnosti, ktorá má podstatný význam pre rozhodnutie a činom spôsobila obzvlášť závažný následok čím
spáchala
- zločin krivá výpoveď a krivá prísaha podľa § 346 ods. 1, ods. 4 Tr. zákona a
odsudzuje sa
Podľa § 346 ods. 4 Tr. zákona za použitia § 39 ods. 5 Tr. zákona, § 38 ods. 2 Tr. zákona, § 36 písm. j/, písm. l/ Tr. zákona na trest odňatia slobody v trvaní 32 (tridsaťdva) mesiacov. Podľa § 49 ods. 1 písm. a/ Tr. zákona jej výkon trestu podmienečne odkladá. Podľa § 50 ods. 1 Tr. zákona určuje skúšobnú dobu v trvaní 24 (dvadsaťštyri) mesiacov. odôvodnenie: Podľa § 172 ods. 2 Tr. poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresný súd Spišská Nová Ves. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje, a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2026:7626010192.2 (dáta aktuálne k 13. 11. 2026). Záväzné je znenie zverejnené súdom.




